— Сёння для нашых народаў вельмі цяжкі, але памятны дзень, дзень з вялікім сэнсам, — сказаў Прэзідэнт Беларусі. — Мы з Пятром Аляксеевічам пабывалі на чарнобыльскай станцыі, паглядзелі на тую грандыёзную работу, якая была здзейснена ўкраінскай дзяржавай разам з партнёрамі. Яны зрабілі ўсё для таго, каб мінімізаваць страшныя наступствы чарнобыльскай катастрофы. Мы паглядзелі гэта збудаванне, пабывалі ў чарнобыльскіх рэгіёнах, абляцелі тыя землі, якія пацярпелі, паглядзелі на тыя вёсачкі, тыя дамкі, якія яшчэ засталіся ў гэтых, ужо таежных, можна сказаць, лясах чарнобыльскай зоны… Мы турбуемся, як аднавіць жыццё ў гэтых раёнах, каб людзі маглі жыць бяспечна, так, як жывуць вось тут, у гэтым цудоўным месцы.